Maak só met grondbesettings - Bladsy 2
Nuusflitse – Februarie 2020 - Maak só met grondbesettings
Nuusflitse – Februarie 2020
Nasionale minimum loon verhoog só vanaf Maart
Kommentaar gelewer oor konsepreëls en wysigings van dieselrabatte
Landbouers versoek om dadelik inligting oor plaasaanvalle deur te gee
Landbouers versoek om veiligheidsplanne te monitor en inoefeninge te doen
Wit- en bloulig operasies help om misdaad te voorkom, sê Buys
Hersiende Landelike Beveiligingstrategie (LBS) word geloods
Aansoeke vir reserviste aan SAPD deurgegee
Betrokkenheid en samewerking in Oos-Vrystaat deur VKB beklemtoon
Skryf in vir konferensie; Finaliste vir Jongboer van Jaar bekend
Beplan saam aan pad van landbou, nooi Wilken
Geen wysigings nodig aan Artikel 25, sê VL
VL was gedurende Februarie hier
Bladsy 2 van 14
Die Landelike beveiligingstrategie (LBS), in samewerking met die polisie en landbougemeenskappe, maak voorsiening vir die doeltreffende hantering van onwettige grondbesettings. Die Suid-Afrikaanse Polisiediens (SAPD) se Nasionale Instruksie 7 van 2017 “Unlawful occupation of land and evictions” sit die polisie se verantwoordelikhede vanaf grondvlak tot by provinsiale vlak uiteen. Daar is ook ’n provinsiale instruksie vir die Vrystaat wat in 2018 deur adv. Lane van die SAPD opgestel is.
VL se veiligheidshandleiding bevat ’n konsep gebeurlikheidsplan van hoe ’n grondbesetting aangespreek moet word.
Dr Jane Buys, Veiligheidsrisiko-analis van Vrystaat Landbou, noem dat dit noodsaaklik is om enige inligting rakende ’n grondbesetting dadelik aan die plaaslike polisie, sowel as die veiligheidsverteenwoordiger van georganiseerde landbou, deur te gee (aanmelding van ’n betredingsklagte).
Buys beveel aan dat foto’s en video’s van ’n moontlike grondbesetting geneem moet word en aan die polisie oorhandig moet word as bewysstukke. Landbouers word ook versoek om hul werkers/bewoners op plase te sensiteer om enige inligting rakende enige moontlike grondbesetting aan hul te rapporteer.